SHBA, publiku i ndarë rreth lirimit të rreshterit Bergdahl
Një sondazh i kanalit televiziv Fox News tregon se 45 përqind mbështesin shkëmbimin ushtarit amerikan me të burgosurit talebanë, ndërsa 47 përqind e kundërshtojnë atë.
Ndoshta si kurrë më parë çlirimi i një ushtari amerikan nga duart e armikut ka provokuar një debat shumë të ashpër në Uashington dhe më gjerë. Në Bruksel, presidenti Obama iu përgjigj kritikave të shumta. Këto pohime nuk kanë rëndësi për senatorin republikan Marco Rubio, i cili e kritikoi ashpër lirimin e udhëheqësve të burgosur talebanë nga burgu i Guantanamo Bay në Kubë. Disa kritikë republikanë të administratës më parë kanë bërë thirrje për intensifikimin e përpjekjeve për lirimin e rreshterit Bergdahl. Të tjerët pretendojnë se administrata ka shkelur ligjin amerikan duke mos e njoftuar Kongresin para shkëmbimit të të burgosurve, duke rindezur debatin tashmë të gjatë mbi autoritetin e Kongresit kundrejt pushtetit presidencial. Susan Collins është senatore republikane. Por Shtëpia e Bardhë thotë se shëndeti i ushtarit Bowe Bergdahl bëri që lirimi i tij të ishte një çështje urgjente, dhe një detyrim kombëtar për rreshterin dhe familjen e tij. Kritikët thonë se administrata varet nga justifikime të dobëta për një vendim të dobët. Saxby Chambliss është senator republikan. Njoftimet e shumta se Bowe Bergdahl ishte larguar nga baza e tij para se të kapej nga talebanët ka intensifikuar debatin mbi këtë çështje. Analistët thonë se administrata e Presidentit Obama ishte e papërgatitur për kundërshtimet rreth lirimit të rreshterit. Opinioni publik mund të ndryshojë me daljen e më shumë hollësive mbi zhdukjen e rreshterit Bergdahl dhe përpjekjet e Administratës për lirimin e tij.